Дык таму я пайшоў на Аднакласнікі. Мае сябры не карыстаюцца гэтай сацсеткай, таму першай мэтай было сабраць аўдыторыю з тых, каго цікавіць гісторыя рэгіёна. Я зрабіў гэта проста: пайшоў на суполкі Глыбокага, Падсвілля, Варапаева, Дунілавічаў, Докшыц, Крулеўшчыны і стаў публікаваць там старыя здымкі гэтых паселішчаў. Хто лайкаў — тых дадаваў у сябры. У хуткім часе адміністрацыя забаніла мяне, бо палічыла маю дзейнасць (масавае дадаванне ў сябры) за спам. Пасля кароткай перапіскі адміністрацыя мяне разбаніла, а я стаў дзейнічаць больш асцярожна.